cyanic-selkie/wikianc huggingface dataset:
ฮุนได โซนาต้า
รุ่นที่ 7 (LF; พ.ศ. 2557–2562)
ฮุนได โซนาต้า รุ่นที่ 7 เริ่มผลิตเมื่อปี พ.ศ. 2557 เผลอเพียงนิดเดียว ฮุนไดก็ผ่านการเฉลิมฉลอง 30 ปีให้ซีดานขนาดกลางซึ่งเป็นรถธงของฮุนไดอย่าง Sonata ไปแล้ว 2 ปี แม้ว่าบ้านเราจะยังไม่ได้เห็นตัวจริงของ Sonata ใหม่ เจนเนอเรชั่นที่ 7 แต่ในตลาดโลก รถซีดานขายดีรุ่นนี้ได้เดินทางมาถึงกรอบเวลาของการปรับโฉมกันแล้ว โดยเกาหลีใต้จะเป็นที่แรกที่เริ่มทำตลาดเช่นเคย ปัจจุบัน Sonata ที่กำลังทำตลาดโลก แบ่งเป็นรุ่นพื้นฐาน เครื่องยนต์เบนซิน และ เครื่องยนต์ดีเซล รวมทั้งมีรุ่นย่อยแบบกรีนที่เน้นความประหยัดในการใช้พลังงานสำหรับทำตลาดอเมริกาเหนือและยุโรป โดยแบ่งเป็น รุ่นระบบขับเคลื่อนไฮบริด และ รุ่นปลั๊ก-อิน ไฮบริด ทุกรุ่นใช้พื้นฐานแพลทฟอร์มเดียวกัน ขนาดตัวใหญ่ขึ้นเล็กน้อย น้ำหนักเบาลง แต่แข็งแรงยิ่งกว่าเดิมด้วยการใช้เหล็ก advanced-high strength steel ที่แข็งแรงขึ้น 35% ในรุ่นปรับโฉมนี้ ฮุนไดยังคงใช้รูปแบบกระจังหน้า 6 เหลี่ยม Hexagonal Shape เป็นเอกลักษณ์ดั้งเดิมเพื่อเรียกการจดจำในแบรนด์ ทว่ามีการปรับรูปทรงให้ดูดุดันและลงตัวยิ่งขึ้น อย่างไรก็ตามรูปแบบกระจังหน้าใหม่นี้ไม่ใช่การออกแบบใหม่ทั้งหมด เนื่องจากรูปทรงนี้จะกลายเป็นโกลบอล ดีไซน์ ของฮุนไดในรถรุ่นปรับโฉมรุ่นอื่นๆ ต่อไป  กระจังหน้าแบบใหม่ในลักษณะนี้ ฮุนไดใช้ชื่อว่า “Cascading Grille” แทนที่ Hexagonal Shape และเราได้เห็นกันมาแล้วใน Hyundai i30 ใหม่เจนเนอเรชั่นที่ 3 ที่เปิดตัวไปในช่วงปลายปี 2016 ไฟท้ายปรับทรงใหม่ให้ดูเรียบง่ายกว่าเดิม (ให้ความรู้สึกเหมือนกำลังมองดูท้ายของ KIA อยู่พอสมควร) จุดเด่นคือล้ออัลลอยลายใหม่ขนาด 17 และ 18 นิ้วที่ช่วยเติมความสดให้กับการปรับโฉมได้ชัดเจน ห้องโดยสารไม่มีอะไรเปลี่ยนแปลงมากนัก การจัดวางอุปกรณ์ยังคงเดิม มีการตกแต่งด้วยวัสดุใหม่ๆ ตามจุดต่างๆ เล็กน้อย ในขณะที่จอทัชสกรีนสำหรับแสดงผลชุดระบบอินโฟเทนเมนท์ ทุกรุ่นย่อยจะมากับจอขนาด 7 นิ้วเป็นอุปกรณ์มาตรฐาน และมีจอขนาด 8 นิ้วเป็นออปชั่น ส่วนของใหม่มีพวงมาลัยทรงสปอร์ต 3 ก้าน (รุ่นท๊อปตามข้อมูลจะพิเศษกว่าด้วยทรงปาดล่าง Flat-Bottom) เบาะทรงสปอร์ต คันเกียร์แบบใหม่ และฟังก์ชันการแสดงผลสมาร์ทโฟนบนจอกลางผ่าน Apple CarPlay หรือ Android Auto ซึ่งทั้งหมดนี้จะมีให้เป็นอุปกรณ์มาตรฐานในทุกรุ่นย่อย ในเกาหลีใต้ ฮุนไดจะทำตลาดด้วยรุ่นเครื่องยนต์เบนซินหลายความจุ ประกอบด้วยเครื่องยนต์ตระกูล Gamma 1.6 ลิตร T-GDI เทอร์โบชาร์จ เกียร์ DCT 7 จังหวะ กำลังสูงสุด 180 แรงม้า (PS) ต่อด้วย Nu 2.0 ลิตร เกียร์อัตโนมัติ 6 จังหวะ กำลังสูงสุด 163 แรงม้า ส่วนรุ่นท๊อปจะได้ใช้งานเครื่องยนต์ Theta 2.0 ลิตร T-GDI เทอร์โบชาร์จ เกียร์อัตโนมัติ 8 จังหวะ กำลังสูงสุด 245 แรงม้า รุ่นเครื่องยนต์ดีเซลมีเพียงรุ่นเดียวคือ 4 สูบ 1.7 ลิตร เทอร์โบชาร์จแบบแปรผัน VGT จับคู่เกียร์ DCT 7 จังหวะ กำลังสูงสุด 141 แรงม้า ชุดระบบความปลอดภัย และระบบช่วยเหลือผู้ขับมีระบบ High Beam Assist เปิด-ปิดไฟสูงอัตโนมัติ, ระบบ Dynamic Bending Lights ปรับองศาของชุดไฟหน้าตามการเลี้ยว, ระบบ Lane Departure Warning เตือนเมื่อออกนอกเลนโดยไม่ตั้งใจ, ระบบ Lane Keep Assist ช่วยรักษาตำแหน่งรถในเลน, ระบบ Blind Spot Detection ตรวจจับรถในจุดบอดขณะเปลี่ยนเลน และระบบ Rear Cross-traffic Alert ตรวจจับวัตถุที่วิ่งตัดเข้ามาทางด้านหลังขณะถอย
รุ่นที่ 8 (DN8; พ.ศ. 2562–ปัจจุบัน)
ฮุนได โซนาต้า รุ่นที่ 8 เริ่มผลิตเมื่อปี พ.ศ. 2562 ฮุนไดเตรียมเปิดตัวซีดานขนาดกลาง Hyundai Sonata รุ่นใหม่แบบ All-New เจนเนอเรชั่นที่ 8 ภายในงาน 2019 New York Auto Show ระหว่างวันที่ 17 – 28 เมษายน 2562 นี้ ตัวรถพัฒนาขึ้นบนแพลทฟอร์มใหม่รุ่นที่ 3 (Hyundai Motor Group’s 3rd Generation Platform) ซึ่งจะถูกใช้เป็นพื้นฐานสำหรับการผลิตรถรุ่นใหม่ๆ ในอนาคตของฮุนได มอเตอร์ กรุ๊ป แพลทฟอร์มใหม่นี้ออกแบบมาเพื่อให้ตัวรถมีคุณสมบัติโดยรวมที่ดีขึ้น เช่น คล่องตัวขึ้นจากโอเวอร์แฮงก์ที่สั้นลง, ห้องโดยสารทางด้านหลังกว้างขวางขึ้นจากระยะฐานล้อที่ยาวขึ้น, การทรงตัวดีขึ้นจากจุดศูนย์ถ่วงที่ต่ำลง, ตำแหน่งที่นั่งของเบาะคู่หน้า/หลังเหมาะสมขึ้น, ทัศนวิสัยดีขึ้นจากแนวฝากระโปรงที่ลาดลง, ระดับเสียง ความสั่นสะเทือน และความกระด้าง (NVH) ลดลง และโครงสร้างของตัวรถยังถูกออกแบบให้ซับแรงได้ดีขึ้นขณะเกิดการชน ทั้งยังช่วยลดแรงเหวี่ยงของศีรษะในขณะเกิดการปะทะด้านหน้าแบบเฉียง ซึ่งจะส่งผลให้ศีรษะไม่เบนออกไปจากตำแหน่งที่ถุงลมนิรภัยรองรับด้วย นอกจากนี้ แพลทฟอร์มใหม่ยังมีการออกแบบให้ด้านหน้ารถสามารถรับปริมาณอากาศได้ดีขึ้น ช่วยลดความร้อนในห้องเครื่องยนต์ได้อย่างมีประสิทธิภาพ และมีการจัดระเบียบอากาศพลศาสตร์ใต้ท้องรถใหม่ เมื่อรวมกับน้ำหนักที่ลดลง 5% เมื่อเทียบกับแพลทฟอร์มที่ใช้ใน Sonata รุ่นก่อนหน้า ตัวรถจะมีอัตราเร่งที่ดีขึ้น (จากแอร์โรไดนามิคส์ในส่วนของใต้ท้องรถ) และใช้เชื้อเพลิงน้อยลง ด้านงานออกแบบ Sonata จะได้รับการออกแบบใหม่ทั้งหมดภายใต้ Design Language หรือภาษาในการออกแบบใหม่ที่ฮุนไดเรียกว่า Sensuous Sportiness ที่เริ่มใช้แทนที่ Fluidic Sculpture มาตั้งแต่ช่วงกลางปี 2018 ซึ่งฮุนไดเริ่มใช้กับ Hyundai Lafesta รถซีดานขนาดกลางที่ผลิตเพื่อจำหน่ายในประเทศจีนเป็นรุ่นแรก (Lafesta เป็นรถที่มีตำแหน่งทางการตลาดอยู่กึ่งกลางระหว่างคอมแพคท์คาร์ Hyundai Mistra และ Sonata ในจีน) จุดเด่นอยู่ที่การแยกไฟ LED Daytime สำหรับวิ่งกลางวันออกจากชุดโคมไฟหน้า แล้วลากไปเชื่อมต่อกับแนวฝากระโปรง หากไม่มีการเปิดไฟเพื่อใช้งาน แนวเส้นชุดไฟ LED ก็จะดูเหมือนชุดแต่งแบบโครเมียมที่วาดเป็นเส้นนำสายตาไปจนถึงกรอบหน้าต่างทั้งหน้าและหลัง ฮุนไดจะเริ่มจำหน่าย Sonata ใหม่ในเกาหลีเป็นที่แรก ตามมาด้วยตลาดหลักอย่างสหรัฐฯ
คณะวิทยาศาสตร์การแพทย์ มหาวิทยาลัยพะเยา
คณะวิทยาศาสตร์การแพทย์ มหาวิทยาลัยพะเยา (School of Medical Sciences, University of Phayao) เดิมคือ สำนักวิทยาศาสตร์การแพทย์ มหาวิทยาลัยนเรศวร วิทยาเขตสารสนเทศพะเยา ก่อตั้งเมื่อ 1 ตุลาคม พ.ศ. 2550 เมื่อมหาวิทยาลัยนเรศวร วิทยาเขตสารสนเทศพะเยา ได้รับการยกฐานะเป็นมหาวิทยาลัยพะเยา สำนักวิทยาศาสตร์การแพทย์จึงได้เปลี่ยนเป็นคณะวิทยาศาสตร์การแพทย์ดังเช่นปัจจุบัน
ประวัติ
ในอดึต คณะวิทยาศาสตร์การแพทย์ มหาวิทยาลัยพะเยา คือ สำนักวิชาวิทยาศาสตร์การแพทย์ มหาวิทยาลัยนเรศวร วิทยาเขตสารสนเทศพะเยา ก่อตั้งขึ้นเมื่อวันที่ 1 ตุลาคม พ.ศ. 2550 โดยเป็นการแยกตัวของสาขาวิชาจุลชีววิทยา ที่สังกัดสำนักวิชาวิทยาศาสตร์และเทคโนโลยี ออกมาจัดตั้งเป็นสำนักวิชาใหม่ และโอนย้ายนิสิตทั้ง 4 ชั้นปีของสาขาวิชาจุลชีววิทยา มาสังกัดในสาขาวิชาจุลชีววิทยาและปรสิตวิทยา สำนักวิทยาศาสตร์การแพทย์ ที่ได้จัดตั้งขึ้นใหม่นี้
ต่อมา เมื่อวันที่ 21 กรกฎาคม พ.ศ. 2550 ในคราวประชุมครั้งที่ 13 (4/2550) สภามหาวิทยาลัยนเรศวร ได้มีมติให้เปลี่ยนชื่อ "มหาวิทยาลัยนเรศวร วิทยาเขตสารสนเทศพะเยา" เป็น "มหาวิทยาลัยนเรศวร พะเยา" และได้มีการตราพระราชบัญญัติมหาวิทยาลัยพะเยา พ.ศ. 2553 เมื่อวันที่ 12 กรกฎาคม พ.ศ. 2553 และประกาศในราชกิจจานุเบกษาเมื่อวันที่ 16 กรกฎาคม พ.ศ. 2553 จึงถือได้ว่ามหาวิทยาลัยพะเยาได้แยกออกจากมหาวิทยาลัยนเรศวร และเป็นมหาวิทยาลัยเอกเทศอย่างเต็มรูปแบบ ดังนั้นสำนักวิชาวิทยาศาสตร์การแพทย์จึงได้เป็นองค์กรที่เทียบเท่าคณะและได้เปลี่ยนเป็นคณะวิทยาศาสตร์การแพทย์ ตามประกาศมหาวิทยาลัยพะเยา เรื่อง การจัดตั้งส่วนงานวิชาการของมหาวิทยาลัยพะเยา พ.ศ. 2553 ตั้งแต่วันที่ 1 ตุลาคม พ.ศ. 2553 เป็นต้นมา
เฮกโต
เฮกโต (Hecto) เป็นคำนำหน้าหน่วยในระบบเอสไอ แสดงถึงค่าร้อย (102 หรือ 100) มีสัญลักษณ์คือ h
คำว่า เฮกโต มาจากคำว่า ἑκατόν hekaton ในภาษากรีซ แปลว่า 100
กลุ่มดาวท้ายเรือ
กลุ่มดาวท้ายเรือ เป็นกลุ่มดาวหนึ่งทางซีกฟ้าใต้ เป็นส่วนที่ใหญ่ที่สุดจากการแบ่งกลุ่มดาวเรืออาร์โก
ฮิโรชิมะบิกอาร์ก
ฮิโรชิมะบิกอาร์ก (Hiroshima Big Arch; 広島ビッグアーチ) ภายใต้ผู้สนับสนุนปัจจุบันคือ สนามกีฬาเอเดียนฮิโรชิมะ (Edion Stadium Hiroshima) เป็นสนามกีฬาอเนกประสงค์ ตั้งอยู่ที่ ฮิโรชิมะ, ประเทศญี่ปุ่น
ในปี พ.ศ. 2537 สนามกีฬาแห่งนี้เคยจัดการแข่งขันกีฬาเอเชียนเกมส์ 1994
จิกสวน
จิกสวน เป็นไม้ยืนต้นในวงศ์ Lecythidaceae เปลือกต้นสีเทาหรือสีน้ำตาล ลำต้นมีปุ่มเล็กๆ เปลือกชั้นในสีเขียวอ่อน หลุดลอกง่าย ภายในเปลือกมีเส้นใย ใบเป็นใบเดี่ยว แผ่นใบขนาดใหญ่ ใบเกลี้ยงทั้งสองด้าน ด้านบนเป็นมัน ก้านใบอ้วนสั้น ดอกเป็นดอกช่อ ออกที่ปลายกิ่ง ตัวช่อดอกห้อยลง ดอกย่อยมีก้านดอกสั้นมาก กลีบดอกสั้นกว่าเกสรตัวผู้ที่มีสีแดงและยื่นยาวออกมาเป็นพู่ กลีบดอกมี 4 กลีบ สีชมพูอ่อน ผลเป็นผลเดี่ยว ผลกลมรี ผิวขรุขระ ดอกและยอดรับประทานได้
มิสเวิลด์ 2007
มิสเวิลด์ 2007 การประกวดครั้งที่ 57 จัดขึ้นเมื่อวันที่ 1 ธันวาคม พ.ศ. 2550 ที่Crown of Beauty Theatre, ซานย่า, ประเทศจีน ผุ้ชนะในการประกวดครั้งนี้ คือ Zhang Zilin จากประเทศจีน
จีเอกู อัลวิส
จีเอกู อัลวิส กาเรย์รา (Diego Alves Carreira; 24 มิถุนายน ค.ศ. 1985) หรือคนทั่วไปรู้จักเขาในชื่อ อัลวิส เป็นนักฟุตบอลชาวบราซิล ปัจจุบันเล่นให้กับเซลตาเดบิโกในตำแหน่งผู้รักษาประตู
ชุดตัวอักษรยาวี
ชุดตัวอักษรยาวี (อักษรยาวี: جاوي; มลายูปัตตานี: ยาวี; อาเจะฮ์: Jawoë; ) เป็นชุดของอักษรอาหรับดัดแปลงสำหรับเขียนภาษามลายู ภาษาอาเจะฮ์ ภาษาบันจาร์ ภาษามีนังกาเบา ภาษาเตาซูก และภาษาอื่น ๆ ในภูมิภาคเอเชียอาคเนย์ นักปราชญ์คนหนึ่งของปัตตานี ชื่อ ชัยค์ อะห์มัด อัลฟะฏอนี (Syeikh Ahmad al-Fathani) ได้วางกฎเกณฑ์การใช้อักษรยาวีเพื่อใช้เป็นมาตรฐานในการเขียนภาษามลายูในท้องถิ่นนี้ อักษรยาวีมีฐานจากอักษรอาหรับ โดยแบ่งเป็นอักษรอาหรับดั้งเดิม 31 ตัว และอักษรเพิ่มเติมที่ปรับให้ตรงกับหน่วยเสียงภาษามลายู แต่ไม่พบในภาษาอาหรับคลาสสิก ได้แก่ (چ, ڠ , ڤ , ݢ , ۏ และ ڽ )
อักษรยาวีถูกพัฒนาตอนที่อิสลามเริ่มเข้ามาในโลกมลายู โดยแทนที่ตระกูลอักษรพราหมีที่ใช้ในสมัยฮินดู-พุทธ หลักฐานอักษรยาวีที่เก่าแก่ที่สุดพบในศิลาจารึกตรังกานูในคริสต์ศตวรรษที่ 14 ซึ่งบันทึกในภาษามลายูคลาสสิกที่มีการผสมระหว่างภาษามลายู, สันสกฤต และอาหรับ มีทฤษฎีต้นกำเนดอักษรยาวีสองแบบ โดยทฤษฎียอดนิยมกล่าวแนะว่าระบบนี้ถูกพัฒนาและสืบทอดโดยตรงจากอักษรอาหรับ ในขณะที่นักวิชาการอย่าง R.O Windstedt กล่าวแนะว่ามันพัฒนาผ่านอิทธิพลของอักษรเปอร์เซีย-อาหรับ
ปัจจุบันชาวมุสลิมในประเทศไทยที่พูดภาษามลายู นิยมใช้อักษรยาวีบันทึกเรื่องราวในศาสนา และการสื่อสารต่าง ๆ ส่วนนักเรียนในโรงเรียนปอเนาะ หรือโรงเรียนเอกชนสอนศาสนาอิสลาม จะเริ่มเรียนอักษรยาวีสำหรับอ่านเขียนภาษาอาหรับ (ภาษาในคัมภีร์อัลกุรอาน) ตั้งแต่ยังเยาว์ อักษรยาวียังคงใช้กันในสังคมมลายูในอินโดนีเซียและไทย
คำว่า ยาวี นั้นมาจากคำว่า jawa หมายถึง ชวา นั่นเอง ทั้งนี้ก็เพราะชาวชวาได้อพยพมาตั้งถิ่นฐานในมะละกาและปัตตานี ได้นำอักษรอาหรับดัดแปลงมาเผยแพร่ และในที่สุดได้รับมาใช้ในชุมชนที่พูดภาษามลายูปัตตานีมาช้านาน
เป็นที่น่าสังเกตว่า ยังมีความสับสนในการเรียกชื่ออักษรยาวี และภาษามลายูว่า "ภาษายาวี" แม้กระทั่งในหมู่ผู้พูดภาษามลายู ทว่าความจริงแล้วไม่มีภาษายาวี มีแต่อักษรยาวีกับภาษามลายู
ศัพทมูลวิทยา
รายงานจากกามุซเดวัน "ยาวี" (Jawi, جاوي) เป็นคำพ้องกันกับคำว่า 'มลายู' ทำให้คำนี้ใช้แทน 'มลายู' ได้ในบางคำ เช่น บาฮาซาจาวี (Bahasa Jawi) หรือ บาฮาซายาวี (Bahasa Yawi; ภาษามลายูปัตตานี สำเนียงมลายูในภาคใต้ของประเทศไทย), มาซุกยาวี (Masuk Jawi ; สื่อถึงการขริบหนังหุ้มปลายช่วงการก้าวผ่านวัย) และ ยาวีเปอกัน (Jawi pekan) หรือ ยาวีเปอรานากัน (Jawi Peranakan;  สื่อถึงมุสลิมที่พูดภาษามลายู มีต้นกำเนิดผสมระหว่างมลายูกับอินเดีย) คำว่า ตูลีซันยาวี (Tulisan Jawi) มีความหมายว่า "อักษรยาวี" เป็นอีกรูปแบบหนึ่งของความหมาย 'อักษรมลายู'
ตัวอย่าง
อักษรยาวีเขียนจากทางขวาไปซ้ายเหมือนอักษรอาหรับ ข้างล่างนี้คือตัวอย่างอักษรยาวีจากบทแรกและบทที่สองของ ฆอซัลอุนตุกราบีอะฮ์ (Ghazal untuk Rabiah, غزال اونتوق ربيعة; )
กลุ่มดาวช่างแกะสลัก
กลุ่มดาวช่างแกะสลัก เป็นกลุ่มดาวหนึ่งทางซีกโลกใต้ ตั้งชื่อโดยนิโกลา-ลุย เดอ ลากาย ในกลางคริสต์ศตวรรษที่ 18
เพชรในเพลง 2557
เพชรในเพลง 2557 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2557 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
ยกกระบัตร
ยกกระบัตร ยกระบัตร ยกบัตร ยุกกระบัตร ยุกระบัตร หรือ ยุกรบัตร คือ ตำแหน่งข้าราชการสังกัดกระทรวงวังในอดีต มีหน้าที่ออกไปประจำอยู่ตามหัวเมืองเพื่อสอดส่องอรรถคดีรักษาความยุติธรรม มีหน้าที่คล้ายคลึงตำแหน่งแมยิสเตร็ดในระบบการปกครองของตะวันตก
ในแผ่นดินสมเด็จพระบรมไตรโลกนาถทรงจัดการปกครองหัวเมืองรูปแบบใหม่ดังนี้
สะพานมิตรภาพไทย–ลาว 1 (หนองคาย–เวียงจันทน์)
สะพานมิตรภาพไทย-ลาว 1 (First Thai–Lao Friendship Bridge; ຂົວມິດຕະພາບ ລາວ-ໄທ ແຫ່ງທຳອິດ) เป็นสะพานข้ามแม่น้ำโขงขนาดใหญ่แห่งแรก โดยเชื่อมต่อหมู่ที่ 1 คุ้มจอมมณี ตำบลมีชัย อำเภอเมืองหนองคาย จังหวัดหนองคายของประเทศไทย เข้ากับบ้านท่านาแล้ง เมืองหาดซายฟอง นครหลวงเวียงจันทน์ของประเทศลาว ตัวสะพานมีความยาว 1,170 เมตร มีทางรถ 2 ช่องจราจร กว้างช่องละ 3.5 เมตร ทางเท้า 2 ช่องทาง กว้างช่องละ 1.5 เมตร และรถไฟทางเดี่ยวกว้าง 1 เมตร ตั้งอยู่กึ่งกลาง ใช้งบประมาณก่อสร้าง 30,000,000 ดอลลาร์สหรัฐ ด้วยความช่วยเหลือจากรัฐบาลออสเตรเลีย ใช้ระยะเวลาก่อสร้างระหว่างเดือนตุลาคม พ.ศ. 2534 ถึงเดือนเมษายน พ.ศ. 2537 และเพื่อเป็นการรองรับประชาคมเศรษฐกิจอาเซียนใน พ.ศ. 2557
ประวัติ
สะพานแห่งนี้ได้ทำพิธีเปิดเมื่อวันที่ 8 เมษายน พ.ศ. 2537 โดยพระบาทสมเด็จพระปรมินทรมหาภูมิพลอดุลยเดช พระมหากษัตริย์แห่งประเทศไทย และนายหนูฮัก พูมสะหวัน ประธานประเทศลาว
ลักษณะของสะพาน
สะพานมิตรภาพไทย-ลาว 1แห่งนี้เป็นแบบคอนกรีตอัดแรง เสริมเหล็กแบบ Box Girder มีความยาวทั้งสิ้น 1174 เมตร พื้นผิวจราจรประกอบด้วยช่องจราจร 2 ช่องทาง กว้างช่องทางละ 3.5 เมตร. มีช่องทางเดินทั้งสองข้าง ข้างละ 1.5 เมตร และช่องทางเดินรถไฟตรงกลางกว้าง 1 เมตร ช่วงแม่น้ำประกอบด้วยตอม่อ 6 ตอม่อ ระยะห่างระหว่างตอม่อสะพานช่วงกลางแม่น้ำ 105 เมตร ช่วงบนฝั่งทั้ง 2 ข้าง ประกอบด้วยตอม่อ 8 ตอม่อในฝั่งไทย และ 7 ตอม่อในฝั่งลาว
ผลตอบแทนทางเศรษฐกิจ
สะพานมิตรภาพไทย - ลาว แห่งแรกนี้มีความสำคัญเป็นอย่างมากในการสนับสนุนการพัฒนาทางเศรษฐกิจของประเทศไทยและลาว และยังส่งเสริมสายสัมพันธ์อันแนบแน่นระหว่างสองประเทศ สะพานแห่งนี้อำนวยความสะดวกในการขนส่งสินค้าซึ่งแต่เดิมขนถ่ายกันโดยใช้แพขนานยนต์ และยังเป็นการเปิดทางออกสู่ทะเลโดยสะดวกให้กับประเทศลาว สะพานแห่งนี้ยังคงความสำคัญในด้านการค้า และยังเป็นสัญญลักษณ์แห่งเจตจำนงของออสเตรเลียในการให้ความร่วมมือเพื่อพัฒนาภูมิภาคลุ่มน้ำโขง ก่อนการเปิดใช้สะพาน สถิติการนำเข้า - ส่งออกผ่านด่านศุลกากรหนองคาย ในปีงบประมาณ 2536 มีมูลค่ารวม 3.6 พันล้านบาท ในปี 2537 มูลค่าได้เพิ่มขึ้น 34 เปอร์เซ็นต์ เป็น 4.8 พันล้านบาท และเพิ่มเป็น 5.3 พันล้านบาทในปี 2538 สถิติล่าสุดในปีงบประมาณ 2554 แสดงมูลค่ารวมการนำเข้า-ส่งออกผ่านด่านศุลกากรหนองคายซึ่งสูงถึง 43 พันล้านบาท ด้านการคมนาคม ในปีงบประมาณ 2537 มีพาหนะเข้าประเทศไทยผ่านด่านมิตรภาพไทย - ลาว จำนวน 13,518 คัน และออกจำนวน 13,455 คัน ต่อมาภายหลังจากเปิดใช้สะพานแห่งนี้ จำนวนพาหนะเข้า-ออก ได้เพิ่มขึ้นอย่างมาก โดยในปีงบประมาณ 2538 มีพาหนะเข้า 47,293 คัน และออก 48,658 คัน สถิติล่าสุดประจำปีงบประมาณ 2554 มีพาหนะเข้าถึง 419,659 คันและออก 424,841 คัน ด้านจำนวนจำนวนคนเข้า - ออก ผ่านด่านสะพานมิตรภาพไทย - ลาว ในปีงบประมาณ 2537 มีคนเดินทางเข้าจำนวน 55,085 คน และ ออก 50,100 คน ต่อมาในปีงบประมาณ 2538 ตัวเลขเพิ่มสูงขึ้นโดยมีคนเดินทางเข้าถึง 293,126 คน และออก 292,462 คน สำหรับในปีงบประมาณ 2554 มี คนเดินทางเข้าจำนวน 2,713,495 คน และออก 2,657,100 คน
การเฉลิมฉลอง
ในระหว่างวันที่ 4 ถึง 8 เมษายน พ.ศ. 2557 ณ หาดจอมมณี จังหวัดหนองคายได้ร่วมมือกับนครหลวงเวียงจันทน์ สาธารณรัฐประชาธิปไตยประชาชนลาว และประเทศออสเตรเลีย จัดงานเฉลิมฉลองครบรอบ 20 ปี สะพานมิตรภาพไทย-ลาวแห่งที่ 1 ทางจังหวัดหนองคาย กำหนดจัดการเฉลิมฉลองวันครบรอบ 20 ปี สะพานมิตรภาพไทย-ลาว แห่งที่ 1 เพื่อเป็นการส่งเสริมความสัมพันธ์ และการท่องเที่ยวระหว่างจังหวัดหนองคายกับนครหลวงเวียงจันทน์ โดยในงานมีการจุดดอกไม้ไฟอย่างยิ่งใหญ่ โดยมีการจุดดอกไม้ไฟตรงกึ่งกลางสะพานมิตรภาพไทย-ลาวแห่งที่ 1 ระหว่างเขตประเทศไทยและเขตประเทศลาว และการแสดงต่าง ๆ ภายในงานด้วย เช่น การแสดงศิลปะวัฒนธรรมของไทย และลาว เป็นต้น <!--
Road traffic
Traffic on the bridge drives on the left, as in Thailand, while traffic in Laos drives on the right. The changeover at the Lao end, just before the border post, is controlled by traffic lights.
The bridge is part of the AH12 Asian Highway Network.
Railway
A metre-gauge rail track from Nong Khai station runs along the centre of the bridge. Road traffic is stopped when a train is crossing.
On March 20, 2004, an agreement between the Thai and Lao governments was signed to extend the railway to Thanaleng Railway Station in Laos, about 3.5 km (2.2 mi) from the bridge. This will be the first railway link to Laos (but not the first railway, as a short portage line once existed). The Thai government agreed to finance the line through a combination of grant and loan. Construction formally began on January 19, 2007. Test trains began running on July 4, 2008. Formal inauguration occurred on March 5, 2009.
On February 22, 2006, approval of funding for the rail line from Thanaleng Railway Station to Vientiane, about 9 km, was announced by the French Development Agency.
In November 2010 plans to extend the service from Thanaleng to Vientiane were abandoned. A posited high-speed rail link from China to Thailand through Laos would make the extension redundant. It would also necessitate the construction of a new bridge near to the current First Friendship Bridge. In 2011, Prime Minister Yingluck Shinawatra's revised plan prioritises domestic rail expansion over the ambitious regional connectivity plan spearheaded by China.
Since February 2010 the Eastern and Oriental Express crosses the Mekong via the bridge into Laos. -->
แฮ็นดริก อาเฟอร์กัมป์
แฮ็นดริก อาเฟอร์กัมป์ (Hendrick Avercamp; รับศีล 27 มกราคม ค.ศ. 1585 - 15 พฤษภาคม ค.ศ. 1634) เป็นจิตรกรคนสำคัญของยุคทองของเนเธอร์แลนด์ของคริสต์ศตวรรษที่ 16 และ 17 ชาวดัตช์ อาเฟอร์กัมป์มีชื่อเสียงในการเขียนจิตรกรรมภูมิทัศน์
อาเฟอร์กัมป์ได้รับการศึกษาเบื้องต้นกับปีเตอร์ อีซากส์ (ค.ศ. 1569-ค.ศ. 1625) ผู้เป็นจิตรกรภาพเหมือนที่เกิดในเดนมาร์ก และอาจจะกับดาฟิด ฟิงก์โบนส์ ในปี ค.ศ. 1608 อาเฟอร์กัมป์ก็ย้ายจากอัมสเตอร์ดัมไปยังเมืองกัมเปิน (Kampen) อาเฟอร์กัมป์เป็นใบ้ ซึ่งทำให้เขาได้รับฉายาว่า "de Stomme van Kampen" (นายใบ้แห่งกัมเปิน)
แฮ็นดริก อาเฟอร์กัมป์เป็นจิตรกรคนแรก ๆ ที่เริ่มเขียนจิตรกรรมภูมิทัศน์ของตระกูลการเขียนแบบดัตช์ของคริสต์ศตวรรษที่ 17 ผู้มีความถนัดในการเขียนฉากเนเธอร์แลนด์ในฤดูหนาว งานของอาเฟอร์กัมป์เป็นงานที่มีชีวิตชีวาและมีสีสัน และการวาดผู้คนในภาพอย่างบรรจง
งานของอาเฟอร์กัมป์เป็นที่นิยมกันอย่างแพร่หลาย ภาพหลายภาพได้รับแต่งโทน (tint) ด้วยสีน้ำ ผู้ซื้อก็จะนำไปใส่อัลบัมเป็นงานสะสม งานสะสมศิลปะหลวงของพระราชวงศ์อังกฤษมีงานเขียนหลายชิ้นอันสำคัญของอาเฟอร์กัมป์
สมุดภาพ
1585 1634
สมาชิกวุฒิสภาจังหวัดอ่างทอง
จังหวัดอ่างทอง มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดอ่างทองมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ นิพนธ์ วิสิษฐยุทธศาสตร์
บิเซนเต กวยตา
บิเซนเต กวยตา ปานาเดโร (Vicente Guaita Panadero; เกิด 10 มกราคม ค.ศ. 1987) เป็นนักฟุตบอลชาวสเปน ปัจจุบันเล่นให้กับคริสตัลพาเลซ ในตำแหน่งผู้รักษาประตู
แหล่งข้อมูลอื่น
1987
ซิงเกิลตันแพตเทิร์น
ซิงเกิลตันแพตเทิร์น (Singleton pattern) เป็นดีไซน์แพตเทิร์นที่ใช้จำกัดจำนวนอ็อบเจกต์ที่ถูกสร้างในขณะที่โปรแกรมทำงาน มีประโยชน์ในสถานการณ์ที่ทั้งระบบต้องมีอ็อบเจกต์เพียงตัวเดียวเพื่อจะได้ไม่เกิดการทำงานซ้ำซ้อนกัน ตัวอย่างเช่นคลาสที่ใช้สำหรับเป็นศูนย์รวมการตั้งค่าปรับแต่ง (configuration) ของโปรแกรมคอมพิวเตอร์ เมื่อเริ่มโปรแกรมอ็อบเจกต์ของคลาสนี้จะอ่านค่าตั้งต้นจากไฟล์ ผู้ใช้โปรแกรมสามารถทำการปรับเปลี่ยนค่าและเซฟไฟล์เพื่อการใช้งานครั้งต่อไป ในกรณีนี้เราต้องการให้ทุกๆ ส่วนของโปรแกรมใช้อ็อบเจกต์ซิงเกิลตันเพียงตัวเดียวร่วมกัน เพื่อที่ทุกส่วนทำงานสัมพันธ์กันและไม่ต่างส่วนต่างเปลี่ยนแปลงค่าโดยส่วนอื่นๆ ไม่รับรู้
การนำไปใช้งาน
ซิงเกิลตันแพตเทิร์นถูกสร้างโดยเขียนคลาสให้ซ่อนคอนสทรัคเตอร์ทั้งหมดไว้จากคลาสอื่นๆ คือให้คอนสทรัคเตอร์เป็นไพรเวท จากนั้นสร้างเมธอดมีหน้าที่สร้างอ็อบเจกต์ของคลาสนี้ถ้ายังไม่ถูกสร้างและเก็บอ็อบเจกต์ตัวที่ถูกสร้างใหม่นี้ไว้ จากนั้นส่งคืนอ็อบเจกต์เพียงตัวเดียวนั้นให้ทุกครั้งที่มีการร้องขออ็อบเจกต์ของคลาส
ข้อควรระวังสำหรับการใช้ซิงเกิลตันแพตเทิร์นในโปรแกรมที่ทำงานแบบ multi-threading คือหลายส่วนของโปรแกรมอาจจะพยายามเรียกเมธอดให้สร้างอ็อบเจกต์เป็นครั้งแรกในเวลาเดียวกัน อาจทำให้มีการสร้างอ็อบเจกต์ขึ้นมาเกินหนึ่งตัวได้ ในกรณีนี้ควรป้องกันโดยอนุญาตให้เพียงหนึ่งเทร็ดเรียกเมธอดได้ในขณะใดขณะหนึ่ง (mutually exclusive)
ภาษา Java
ซอร์สโค้ดคลาสซิงเกิลตันในภาษาจาวา
การเรียกใช้งาน
คลาสซิงเกิลตันแบบปลอดภัยในการทำงานแบบ multi-threading โดย Bill Pugh
ภาษา PHP
การเรียกใช้งาน
สมาชิกวุฒิสภาจังหวัดพระนครศรีอยุธยา
จังหวัดพระนครศรีอยุธยา มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 2 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดพระนครศรีอยุธยามีจำนวนสมาชิกวุฒิสภาในการเลือกตั้งครั้งแรก จำนวน 2 คน คือ นิเวศ พันธ์เจริญวรกุล และ สำรวย แขวัฒนะ
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเมืองอุตรดิตถ์ อำเภอลับแลและอำเภอตรอน
เขต 2
เขตเลือกตั้งที่ 2 ประกอบด้วยอำเภอพิชัย อำเภอทองแสนขัน อำเภอท่าปลา อำเภอน้ำปาด อำเภอฟากท่าและอำเภอบ้านโคก
ทั้งนี้ หลังจากที่ผู้ได้รับเลือกตั้ง นายศรัณย์วุฒิ ศรัณย์เกตุ ถูกขับออกจากพรรคเพื่อไทย เมื่อวันที่ 12 ตุลาคม พ.ศ. 2564 ได้ย้ายเข้าสังกัดพรรคเพื่อชาติในเวลาต่อมา
ตำบลบ้านลาด
บ้านลาด เป็นตำบลหนึ่งในอำเภอบ้านลาด จังหวัดเพชรบุรี องค์กรปกครองส่วนท้องถิ่นในพื้นที่ คือ เทศบาลตำบลบ้านลาด ซึ่งครอบคลุมพื้นที่ทั้งหมดของตำบล
ประวัติ
องค์กรปกครองส่วนท้องถิ่นในตำบลบ้านลาด เดิมกระทรวงมหาดไทยได้ประกาศจัดตั้งท้องที่แห่งนี้เป็น "สุขาภิบาลบ้านลาด" อำเภอบ้านลาด จังหวัดเพชรบุรี เมื่อ 28 ธันวาคม พ.ศ. 2499 และได้เปลี่ยนแปลงฐานะจากสุขาภิบาลเป็นเทศบาลตำบล ตามพระราชกฤษฎีกา เมื่อวันที่ 25 พฤษภาคม พ.ศ. 2542
ประชากร
ตำบลบ้านลาดมีประชากรทั้งหมด 2,982 คน เป็นชายทั้งหมด 1,385 คน เป็นหญิงทั้งหมด 1,597 คน
อุทยานแห่งชาติอ่าวพังงา
อุทยานแห่งชาติอ่าวพังงา เป็นอุทยานแห่งชาติที่ตั้งอยู่ในจังหวัดพังงา มีเนื้อที่ทั้งหมดประมาณ 250,000 ไร่ หรือ 400 ตารางกิโลเมตร ครอบคลุมพื้นที่ป่าชายเลนผืนใหญ่ที่อุดมสมบูรณ์คงสภาพธรรมชาติดั้งเดิมอยู่มาก เป็นป่าชายเลนกว้างใหญ่ที่สุดของประเทศไทยในปัจจุบัน โดยมีเนื้อที่ป่าโดยรวมทั้งจังหวัด 190,265 ไร่ คิดเป็นร้อยละ 18.17 ของเนื้อที่ป่าชายเลนทั้งประเทศ (พ.ศ. 2539) เขตอุทยานแห่งชาติอ่าวพังงานับตั้งแต่เขตอำเภอเมืองพังงา เลียบตามชายฝั่งจนถึงเขตอำเภอตะกั่วทุ่ง และบริเวณพื้นน้ำในทะเลอันดามัน ซึ่งมีพื้นที่ร้อยละ 80 ของพื้นที่อุทยานแห่งชาติ ประกอบด้วยเกาะน้อยใหญ่ประมาณ 42 เกาะ เช่น เกาะเขาเต่า เกาะพระอาตเฒ่า เกาะโบยน้อย เกาะโบยใหญ่ เกาะรายาหริ่ง เกาะพนัก เกาะห้อง เกาะปันหยี เขาพิงกัน เป็นต้น
ประวัติและภูมิประเทศ
ได้มีการค้นพบหลักฐานก่อนประวัติศาสตร์เมื่อปี พ.ศ. 2530 บริเวณเขาเต่าในอุทยานแห่งชาติอ่าวพังงา โดยพบหลักฐานการเข้ามาอยู่อาศัย รวมถึงการฝังศพของผู้คนสมัยก่อนประวัติศาสตร์ จากการศึกษาของนักธรณีวิทยา โดยนำเอาซากดึกดำบรรพ์ของหอยบริเวณถ้ำและเพิงผาตามเกาะและหินโผล่ในอ่าวพังงา พบว่าในระหว่างยุคไพลสโตซีนกับไฮโลซีน คือ เมื่อประมาณ 11,000 ปี ที่ผ่านมาระดับน้ำทะเลลดต่ำลงมากในช่วงยุคน้ำแข็ง ภูเขาหินที่เป็นเกาะแก่งดังที่เห็นอยู่ในปัจจุบันส่วนใหญ่จึงอยู่บนที่ดอน ไม่มีสภาพเป็นเกาะดังที่เป็นอยู่ ต่อมาในช่วง 7,500-8,500 ปีมาแล้ว ระดับน้ำทะเลค่อยๆ ขยับสูงขึ้นจนสูงสุด คือ สูงกว่าระดับน้ำทะเลปานกลางในปัจจุบันถึง 4.5 เมตร และต่อมาในช่วง 4,000-5,000 ปีมาแล้ว ระดับน้ำทะเลขึ้นๆ ลงๆ (มีทั้งขึ้นสูงและลดต่ำกว่าปัจจุบัน) ในช่วงระหว่าง 2,700-3,700 ปีมาแล้วนั้น ระดับน้ำทะเลค่อนข้างจะคงตัว แต่ยังสูงกว่าปัจจุบันระหว่าง 1.5-2.5 เมตร และตั้งแต่ 1,500 ปีเป็นต้นมา ระดับน้ำทะเลสูงสุดกว่าปัจจุบัน 1.5 เมตร เช่นกัน
หลักฐานทางโบราณคดี
ได้มีการค้นพบถึงการดำรงชีวิตของกลุ่มชนก่อนประวัติศาสตร์ที่ทิ้งร่องรอยไว้ในเขตอุทยานแห่งชาติอ่าวพังงาและบริเวณใกล้เคียง กล่าวคือ มนุษย์ซึ่งเคยอาศัยในเขตจังหวัดกระบี่และพังงา เมื่อประมาณ 10,000 ปีมาแล้ว อาจสัญจรไปมาและเข้าอยู่อาศัยตามเพิงผา และถ้ำได้โดยสะดวก โดยมิต้องอาศัยแพหรือเรือ แต่เวลาผ่านไปในช่วงระดับน้ำทะเลขึ้นสูง กลุ่มชนที่สืบเชื้อสายต่อมาคงถอยร่นเข้ามาอาศัยอยู่บนพื้นที่ดอนภายใน และอาจมีกลุ่มชนที่รู้จักการทำแพ เรือ สัญจรไปในอ่าวพังงาบ้าง แต่แหล่งเหล่านี้อาจไม่เหมาะสมต่อการอยู่อาศัยถาวร ถ้ำและเพิงผา ด้วยเหตุนี้มนุษย์จึงต้องปรับตัวให้เข้ากับสิ่งแวดล้อม หรือมีการเคลื่อนย้ายถิ่นฐานใหม่ จนกระทั่งเป็นชุมชนที่มีความสามารถทางทะเล ซึ่งแสดงให้เห็นถึงการตั้งถิ่นฐานและการเข้ามาอยู่อาศัยของกลุ่มชนก่อนประวัติศาสตร์ในอุทยานแห่งชาติอ่าวพังงา ปรากฏจากแหล่งโบราณคดี สันนิษฐานว่าน่าจะเป็นงานสร้างสรรค์ ของคนในสมัยก่อนประวัติศาสตร์ที่ เขาเขียน เกาะปันหยี เขาระย้า ถ้ำนาค และเกาะพระอาตเฒ่า
โบราณวัตถุที่พบที่เขาพังมีเครื่องกะเทาะหินหลายชิ้น นอกจากนั้นพบเศษภาชนะดินเผาแบบเรียบ ลายเชือกทาบ หินลับ แกนหิน และสะเก็ด ที่มีร่อยรอยการกะเทาะ แต่ไม่มีลักษณะเป็นเครื่องมือที่ชัดเจนเป็นจำนวนมาก นอกจากนี้ที่ เกาะพระอาตเฒ่า ยังมีการค้นพบเศษภาชนะดินเผาเนื้อหยาบ แบบเรียบ แบบลายเชือกทาบ ชิ้นส่วนขวานหินขัด เครื่องมือสะเก็ดหิน กระดูกปลามีรอยขัดฝน
ภาพเขียนหินบนผนังในอ่าวพังงา ส่วนใหญ่เป็นภาพลายเส้น มีการระบายสีบ้าง มีทั้งวาดเส้นด้วยสี เขียนด้วยสีอย่างแท้จริง และเขียนด้วยการหยดสี สะบัดสี มักเขียนด้วยสีแดงและสีดำ มีสีอื่นๆ บ้างแต่เป็นส่วนน้อย รูปลักษณ์ที่เขียนมีทั้งลักษณะที่เป็นรูปร่างของคนและสัตว์ เช่น ภาพคนแบกปลา ปลา กุ้ง ค่าง นก ช้าง และรูปลักษณ์ของสิ่งไม่มีชีวิต เช่น ลายเส้นคล้ายยันต์หรือตัวอักษร ลูกศร เครื่องมือจับสัตว์น้ำ เรือ เป็นต้น
ตลาดสามชุก
ตลาดสามชุก เป็นตลาดเก่าแก่และชุมชนเก่าแก่ได้รับการประกาศให้เป็นตลาด 100 ปี ในเชิงอนุรักษ์ อยู่ริมฝั่งแม่น้ำท่าจีน ในพื้นที่ตำบลสามชุก อำเภอสามชุก จังหวัดสุพรรณบุรี ตลาดสามชุกเป็นชุมชนของคนไทยเชื้อสายจีน ซึ่งส่วนใหญ่มีอาชีพค้าขายและอยู่อาศัยกันในร้านค้าห้องแถวไม้ ซึ่งปัจจุบันมีความเก่าแก่อายุร่วมร้อยปี ในอดีตมีโรงสีและเป็นแหล่งค้าข้าวที่สำคัญ ซึ่งมีการเก็บภาษีได้มาก และนายอากรคนแรกคือ ขุนจำนงจีนารักษ์ ซึ่งถือได้ว่าเป็นเจ้าของตลาดคนแรก บ้านของขุนจำนงฯ ปัจจุบันกลายมาเป็นพิพิธภัณฑ์มีชีวิตของชุมชน
ตลาดสามชุก ปัจจุบันได้รับการส่งเสริมให้เป็นสถานที่ท่องเที่ยวอีกแห่งหนึ่งของจังหวัด นับได้ว่าอยู่ไม่ไกลจากกรุงเทพมหานคร ด้วยระยะทางประมาณ 107 กิโลเมตร ทางถนนบางบัวทอง-สุพรรณบุรี จึงสามารถเดินทางได้สะดวกโดยรถยนต์ ภายในตลาดมีหลายสิ่งที่น่าสนใจ ห้องแถวไม้ที่โดดเด่นได้เแก่ บ้านขุนจำนงจีนารักษ์, โรงแรมอุดมโชค และร้านศิลปธรรมชาติ ซึ่งเป็นร้านถ่ายรูปเก่าแก่อายุนับ 100 ปี ปัจจุบันยังคงเก็บรักษากล้องและอุปกรณ์ถ่ายรูปเก่าแก่ร่วมสมัยไว้อยู่ ในส่วนของอาหาร ได้แก่ ขนมไทยที่หารับประทานได้ยากหลายชนิด เช่น ขนมไข่ปลา รวมถึงขนมสาลี่ ของฝากขึ้นชื่อของจังหวัดสุพรรณบุรี เป็นต้น
ในปี พ.ศ. 2552 องค์การการศึกษาวิทยาศาสตร์และวัฒนธรรมแห่งสหประชาชาติ หรือ ยูเนสโก ได้ประกาศให้ตลาดสามชุกได้รับรางวัลอนุรักษ์ระดับดี ในโครงการอนุรักษ์มรดกทางวัฒนธรรมในภูมิภาคเอเชียและแปซิฟิก
ดีเซมเบอร์ทูดิสเมมเบอร์ (2006)
ดีเซมเบอร์ทูดิสเมมเบอร์ (2006) (December to Dismember (2006)) เป็นรายการมวยปล้ำเพย์-เพอร์-วิวของเวิลด์เรสต์ลิงเอ็นเตอร์เทนเมนต์ จัดเมื่อวันที่ 30 เมษายน ค.ศ. 2006 ในสนามJames Brown Arena ในเมืองAugusta ,Georgia ,สหรัฐอเมริกา โดยเป็นครั้งที่ 2 ที่จัดขึ้นในปี ค.ศ.2006 หลังจากที่เคยจักขึ้นครั้งแรกในปี 1995 ในสมาคมเอ็กซ์ตรีมแชมเปียนชิพเรสต์ลิง และเป็นการปล้ำของนักมวยปล้ำอีซีดับเบิลยู
ฟรีดริช นีทเชอ
ฟรีดริช วิลเฮ็ล์ม นีทเชอ (Friedrich Wilhelm Nietzsche) เป็นนักปรัชญา, นักวิจารณ์วัฒนธรรม, คีตกวี, นักกวี, ปราชญ์ภาษากรีกและละติน และนักนิรุกติศาสตร์ชาวเยอรมัน ผลงานของเขามีอิทธิพลต่อปรัชญาตะวันตกและองค์ปัญญายุคใหม่อย่างล้นหลาม เขาเริ่มทำงานเป็นนักนิรุกติศาสตร์คลาสสิกก่อนจะผันตัวมาเป็นนักปรัชญา นีทเชอเป็นอาจารย์นิรุกติศาสตร์ที่อายุน้อยที่สุดของมหาวิทยาลัยบาเซิลในปีค.ศ. 1869 ด้วยวัยเพียง 24 ปี เขาลาออกในปีค.ศ. 1879 ด้วยปัญหาสุขภาพเรื้อรัง ต่อมาในปีค.ศ. 1889 นีทเซอในวัย 44 ทุกข์ทรมานจากอาการป่วยจนสภาพจิตใจย่ำแย่ ตั้งแต่นั้นมาเขาก็ใช้ชีวิตภายใต้การดูแลของมารดาและพี่สาวจนเขาเสียชีวิตในปีค.ศ. 1900
เขาเกิดเมื่อวันที่ 15 ตุลาคม ค.ศ. 1844 ในหมู่บ้านเริคเคิน (Röcken) ใกล้กับเมืองไลพ์ซิช ในมณฑลซัคเซิน ราชอาณาจักรปรัสเซีย เป็นบุตรคนโตของคาร์ล ลูทวิช นีทเซอ (Carl Ludwig Nietzsche) บาทหลวงนิกายลูเทอแรน กับนางฟรันซิสคา เออเลอร์ (Franziska Oehler) บิดามารดาตั้งชื่อเขาตามพระนามของพระเจ้าฟรีดริช วิลเฮ็ล์มที่ 4 แห่งปรัสเซีย ซึ่งมีวันคล้ายวันประสูติตรงกับวันที่เด็กชายนีทเชอเกิด เขายังมีน้องอีกสองคนชื่อเอลีซาเบ็ท (Elisabeth) และลูทวิช โยเซฟ (Ludwig Joseph) บิดาของเขาเสียชีวิตในปี 1849 ส่วนน้องชายคนเล็กเสียชีวิตในอีกหกเดือนให้หลังบิดา สมาชิกที่เหลืออยู่จึงย้ายไปอยู่กับครอบครัวฝ่ายแม่ที่เมืองนามบวร์ค (Naumburg)
อ้างอิง
1844 1900
สมาชิกวุฒิสภาจังหวัดนครนายก
จังหวัดนครนายก มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดนครนายกมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ มารุต โรจนาปิยาวงศ์
ดาบิด อัลเบลดา
ดาบิด อัลเบลดา อาลิเกส (David Albelda Aliqués) เกิดเมื่อวันที่ 1 กันยายน ค.ศ. 1977 เป็นนักฟุตบอลชาวสเปน ปัจจุบันเล่นให้กับสโมสรฟุตบอลบาเลนเซียในลาลิกา ประเทศสเปน ในตำแหน่งกองหลัง
เขาเป็นผู้เล่นของสโมสรฟุตบอลบาเลนเซียที่ลงแข่งขันมากที่สุด โดยเขาได้ลงเล่นไปมากกว่า 400 นัด ตั้งแต่ ค.ศ. 1996 จนถึงในปัจจุบัน โดยเขาได้รับตำแหน่งกัปตันทีมของสโมสรฟุตบอลบาเลนเซีย
ส่วนในฟุตบอลทีมชาติสเปน อัลเบลดาเริ่มรับใช้ทีมชาติตั้งแต่ ค.ศ. 2001 โดยเขาได้ลงเล่นทั้งหมด 51 นัด
แหล่งข้อมูลอื่น
1977
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดฉะเชิงเทรา กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขต 1
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายกิตติชัย เรืองสวัสดิ์ ได้ย้ายเข้าสังกัดพรรคภูมิใจไทยเมื่อวันที่ 25 กุมภาพันธ์ พ.ศ. 2563
เขต 2
เขตเลือกตั้งที่ 2 ประกอบด้วยอำเภอคลองเขื่อน อำเภอบางคล้า อำเภอราชสาส์น อำเภอพนมสารคาม (เฉพาะตำบลหนองยาว ตำบลบ้านซ่องและตำบลเขาหินซ้อน) และอำเภอบางน้ำเปรี้ยว (ยกเว้นตำบลศาลาแดงและตำบลโพรงอากาศ)
เขต 3
เขตเลือกตั้งที่ 3 ประกอบด้วยอำเภอท่าตะเกียบ อำเภอสนามชัยเขตและอำเภอพนมสารคาม (ยกเว้นตำบลหนองยาว ตำบลบ้านซ่องและตำบลเขาหินซ้อน)
เขต 4
เขตเลือกตั้งที่ 4 ประกอบด้วยอำเภอแปลงยาว อำเภอบ้านโพธิ์และอำเภอบางปะกง
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายจิรัฏฐ์ ทองสุวรรณ์ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เทศบาลตำบลท่ายาง (จังหวัดเพชรบุรี)
ภูมิศาสตร์
เทศบาลตำบลท่ายางเป็นเทศบาลชั้น 3 เมื่อวันที่ 20 มิถุนายน 2543 ตั้งอยู่ในพื้นที่ตำบลท่ายาง ตำบลท่าคอย และตำบลท่าไม้รวกบางส่วน มีพื้นที่ 79 ตารางกิโลเมตร หรือ 49,375 ไร่ ระยะห่างจากกรุงเทพ 134 กิโลเมตร
ลักษณะภูมิประเทศและลักษณะภูมิอากาศ ลักษณะภูมิประเทศทั่วไปเป็นที่ราบลุ่ม มีลักษณะพื้นที่ลาดเอียงจากทางด้านทิศตะวันตกไปทางทิศตะวันออกเป็นพื้นที่เหมาะแก่การเกษตร เพราะมีแม่น้ำเพชรบุรีและคลองชลประทาน สาย 1, 2, 3 ไหลผ่าน ประกอบกับทางด้านตะวันตกมีทิวเขาสลับซับซ้อน คือ ทิวเขาตะนาวศรี ทำให้เกิดเป็นพรมแดนกั้นทิศทางลมมรสุมตะวันตกเฉียงใต้ไว้ได้บ้าง
อาณาเขต
รายละเอียดเขตเทศบาลตำบลท่ายาง อยู่ในราชกิจจานุเบกษา เล่ม 75 ตอนที่ 72 ลงวันที่ 16 กันยายน 2501 มีรายละเอียดด้านอาณาเขตดังนี้
ประชากร
เทศบาลตำบลท่ายาง มีประชากรทั้งสิ้น 28,527 คน แบ่งเป็นชาย 13,660 คน หญิง 14,867 คน มีจำนวนครัวเรือนทั้งสิ้น 9,054 ครัวเรือน คิดเป็นประชากรเฉลี่ยต่อพื้นที่ 361 คนต่อตารางกิโลเมตร
เจมส์ เบย์
เจมส์ ไมเคิล เบย์ (เกิด 4 กันยายน 1990) เป็นนักร้อง นักแต่งเพลง มือกีตาร์ชาวอังกฤษ. เจมส์ได้ปล่อยอัลบั้ม EP ทั้งหมด 4 อัลบั้ม "The Dark of the Morning", "Let It Go" , "Hold Back the River" , "Other Sides" และปล่อยอัลบั้มเดี่ยว , "Chaos and the Calm" (2015) อัลบั้มดังกล่าวติดอันดับหนึ่งในสหราชอาณาจักรและติดลำดับที่ 15 ในสหรัฐอเมริกา ซิงเกิ้ลของเบย์ "Hold Back The River" ติดอันดับที่ 2 ในชาร์จซิงเกิ้ลของ สหราชอาณาจักร เบย์เติบโตในเมือง ฮิทเซิล ฮาร์ตฟอร์ดเชอร์ เจมส์เข้าเรียนโรงเรียนมัธยมศึกษาที่ Hitchin Boys' School ก่อนที่จะเรียนโรงเรียนเกี่ยวกับดนตรี British and Irish Modern Music Institute. ปี 2015 เบย์ได้รับรางวัล Critics' Choice" award จาก บริตอะวอดส์
วัยเด็ก
เจมส์ เบย์ เกิดในเมืองฮิทเซิล ฮาร์ตฟอร์ดเชอร์ ที่ประเทศอังกฤษ เมื่ออายุได้ 11 เบย์ได้แรงบันดาลใจอยากที่จะเล่นกีตาร์คลาสสิคหลังได้ฟังเพลง "Layla" ของ อีริค แคลปตัน หลังจากนั้นเจมส์ได้ไปเรียนต่อที่เมือง ไบรตัน เป็นเวลา 7 ปีโดยเขามีการเรียนที่ดีจากการเล่นเปิดหมวก และตามพับต่างๆ เขากล่าวว่า มันสอนอะไรให้แก่ผมมากผมสามารถเอามันไปแต่งเพลงและทำมันให้ดีได้และใช้มันปรับปรุงตัวผมให้ดีขึ้น. เบย์ได้เป็นศิลปินกับสังกัด Republic Records หลังจากที่แฟนเพลงอัปโหลดวิดิโอลงบนยูทูบจากการแสดงเปิดหมวกในกรุงลอนดอน, สัปดาห์ถัดมาเขาได้เซ็นสัญญากับทาง Republic Records อัลบั้ม EP แรกของเขา The Dark of the Morning ถูกปล่อยในปี 2013
ผลงานอัลบั้ม
1) Chaos and the Calm (2014)
2) Electric Light (2018)
3) Leap (2022)
ถัน หย่าถิง
ถัน หย่าถิง (譚雅婷; Tan Ya-ting) เกิดวันที่ 7 พฤศจิกายน ค.ศ. 1993 ที่นครซินจู๋ สาธารณรัฐจีน เป็นนักยิงธนูทีมชาติจีนไทเป ผู้ทำลายสถิติยิงธนูระดับประเทศใน ค.ศ. 2009 นอกจากนี้ เธอยังเคยร่วมทีมกับธนภัทร หาริกุล ผู้เป็นนักยิงธนูชาวไทย เข้าแข่งขันโอลิมปิกเยาวชนฤดูร้อน 2010 ในประเภททีมผสมด้วยเช่นกัน
ประวัติ
ถัน หย่าถิง เข้าแข่งขันในโอลิมปิกเยาวชนฤดูร้อน 2010 ที่ประเทศสิงคโปร์ โดยเธอได้รับรางวัลเหรียญเงินในประเภทเยาวชนหญิงหลังจากเป็นฝ่ายแพ้ต่ออดีตแชมป์ยิงธนูเวิลด์คัพอย่างควัก เยจี ในรอบไฟนอล และใน ค.ศ. 2012 เธอได้รับการคัดเลือกเข้าสู่การแข่งขันกีฬายิงธนูในโอลิมปิกฤดูร้อน 2012
พัน จินเหลียน
พัน จินเหลียน ("ดอกบัวทอง") ตามสำเนียงกลาง หรือ พัวกิมเหลียน ตามสำเนียงฮกเกี้ยน เอกสารไทยบางทีเรียก นางบัวคำ หรือ นางบัวทอง เป็นตัวละครหลักในนวนิยายจีนเรื่อง บุปผาในกุณฑีทอง (金瓶梅) ประพันธ์ขึ้นในคริสต์ศตวรรษที่ 17 ช่วงราชวงศ์หมิง และเป็นตัวละครรองในนวนิยายจีนเรื่อง ซ้องกั๋ง (宋江) ประพันธ์ขึ้นในคริสต์ศตวรรษที่ 14 ช่วงราชวงศ์ยฺเหวียน เป็นหนึ่งในตัวร้ายที่มีชื่อเสียงที่สุดในวัฒนธรรมจีน จนกลายเป็นตัวอย่างของแม่ยั่วเมือง (femme fatale) ทั้งกลายเป็นเทพีประจำโสเภณีและโรงโสเภณี
ชื่อ
เชื่อกันว่า นามของพัน จินเหลียน นั้นได้รับแรงบันดาลใจจากพัน ยฺวี่หนู (潘玉奴) นางสนมของเซียว เป่าเจฺวี้ยน (蕭寶卷) กษัตริย์แห่งราชวงศ์ฉีใต้ (南齊) ผู้คลั่งใคล้ฝ่าเท้าของนางซึ่งบีบรัดจนเล็กผิดรูปเหมือนดอกบัว
เรื่อง
พัน จินเหลียน เป็นภริยาของอู่ ต้าหลาง (武大郎; "พี่ใหญ่อู่") หรือ บู๊ตัวหนึง ตามสำเนียงฮกเกี้ยน ผู้เป็นพี่ชายของอู่ ซง (武松) หรือ บู๊สง ตามสำเนียงฮกเกี้ยน
ณรงค์ จันทร์เรือง
ณรงค์ จันทร์เรือง เกิดเมื่อวันที่ 30 กรกฎาคม พ.ศ. 2484 เป็นนักเขียนชาวไทย ประเภทเรื่องขนหัวลุก ใช้นามปากกาว่า "ใบหนาด"
พัน จินเหลียน
เรื่อง
พัน จินเหลียน เป็นหญิงสาวรูปโฉมงดงามเป็นหนึ่ง แต่อู่ ต้าหลาง เป็นชายร่างเตี้ยอัปลักษณ์ ทำให้ผู้คนโจษจันว่า เป็นคู่ที่ผิดฝาผิดตัว
ณรงค์ จันทร์เรือง
ประวัติ
ต่อมาเรื่องสั้นของเขาเรื่อง "โรงนา” ได้รับการพิจารณาลงตีพิมพ์โดยบรรณาธิการ ประมูล อุณหธูป ใน "สยามรัฐสัปดาวิจารณ์” จนวันหนึ่งเขาต้องมารับหน้าที่เขียนเรื่องสั้นผีลงในคอลัมน์ "ขวัญหาย" ในหนังสือ "ขวัญจิต" เขาจึงรีบเขียนเรื่อง "วิญญาณห่วง" ในเวลาที่จำกัดและใช้นามปากกาว่า "ใบหนาด" ซึ่งเขาได้เขียนเรื่องผีนับพันเรื่อง ไม่ว่าจะเป็น ผีในป่าช้า บ้านร้าง ผีตายโหง ผีตายทั้งกลม ผีอาฆาตพยาบาท นางไม้ พราย
พัน จินเหลียน
เรื่อง
วันหนึ่ง อู่ ต้าหลาง จับได้ว่า พัน จินเหลียน คบชู้สู่ชาย นางกับชายชู้จึงช่วยกันฆ่าอู่ ต้าหลาง ด้วยยาพิษ และติดสินบนให้เจ้าหน้าที่ชันสูตรอำพรางสาเหตุการตาย
ณรงค์ จันทร์เรือง
ประวัติ
ณรงค์ จันทร์เรือง ในกลุ่ม "หนุ่มเหน้าสาวสวย" มีสมาชิกในกลุ่ม เช่น ขรรค์ชัย บุนปาน สุจิตต์ วงษ์เทศ สุวรรณี สุคนธา
พัน จินเหลียน
เรื่อง
เรื่อง ซ้องกั๋ง ระบุว่า อู่ ซง สังหารพัน จินเหลียน และซีเหมิน ชิ่ง อย่างโหดเหี้ยม โดยมีการพรรณนาการฆ่าจนได้ชื่อว่า เป็นฉากโดดเด่นฉากหนึ่งในวรรณกรรมจีน
ณรงค์ จันทร์เรือง
ประวัติ
ณรงค์ยังเคยเขียนคอลัมน์ในหนังสือพิมพ์ข่าวสด คอลัมน์ประวัตินักเขียนไทยใน มติชนสุดสัปดาห์ และยังเคยเขียนเรื่องผีในนามปากกาว่า "ใบหนาด"
พัน จินเหลียน
เรื่อง
ส่วนเรื่อง บุปผาในกุณฑีทอง ว่า พัน จินเหลียน หนีไปสมรสกับซีเหมิน ชิ่ง แต่เมื่อซีเหมิน ชิ่ง เสียชีวิตเพราะการร่วมเพศอย่างหักโหม อู่ ซง จึงตามไปฆ่าพัน จินเหลียน
การดัดแปลง
โอวหยาง ยฺหวี่เชี่ยน (歐陽予倩) นำเรื่องของนางไปแต่งเป็นบทละครสมัยใหม่เรื่อง พัน จินเหลียน เมื่อ ค.ศ. 1928 โดยให้นางเป็นหญิงที่เป็นตัวของตัวเองสูง แต่ตกเป็นเหยื่อของระบบสังคมแบบอนุรักษนิยมที่ชายเป็นใหญ่ โอวหยาง ยฺหวี่เชี่ยน ยังรับบทพัน จินเหลียน ด้วยตนเอง
ณรงค์ จันทร์เรือง
ผลงาน
แสดงภาพยนตร์
พัน จินเหลียน
การดัดแปลง
เรื่องราวของพัน จินเหลียน ยังเป็นที่นิยมในภาพยนตร์และละครโทรทัศน์ทั้งในจีนและญี่ปุ่น นับแต่คริสต์ทศวรรษ 1950 เป็นต้นมา มีภาพยนตร์และละครโทรทัศน์แล้วอย่างน้อย 20 เรื่องที่มีนางเป็นตัวละครหลัก
ณรงค์ จันทร์เรือง
ผลงาน
กำกับภาพยนตร์
บทภาพยนตร์
เรื่องแวดวงนักเขียน;
สารคดี
วังสวนมังคุด
วังสวนมังคุด เป็นวังที่ประทับของ สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ ปัจจุบันเหลือแต่เพียงแนวกำแพง
ประวัติ
วังสวนมังคุด เป็นวังที่ประทับของ สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ พระโอรสลำดับที่ 3 ในสมเด็จพระเจ้าบรมวงศ์เธอ เจ้าฟ้ากรมพระยาเทพสุดาวดี กับหม่อมเสม  ประสูติในสมัยกรุงศรีอยุธยา  อยู่ในบริเวณใกล้กับวัดระฆัง ซึ่งพระบาทสมเด็จพระพุทธยอดฟ้าจุฬาโลกมหาราชพระราชทานให้
ปัจจุบัน
ปัจจุบันยังคงเหลือแนวกำแพงอิฐเก่า อยู่ในบริเวณชุมชนวัดระฆัง
Ж
Zhe (Ж, ж) เป็นอักษรหนึ่งในอักษรซีริลลิก ที่ใช้แทนเสียง เหมือนเสียง s ในคำว่า treasure ของภาษาอังกฤษ หรือ ż ในภาษาโปแลนด์
Zhe เป็นอักษรตัวที่ 7 ของภาษาบัลแกเรีย เป็นอักษรตัวที่ 8 ของภาษาเบลารุส ภาษามาซิโดเนีย ภาษารัสเซีย และภาษาเซอร์เบีย และเป็นอักษรตัวที่ 9 ของภาษายูเครน อักษรตัวนี้ยังใช้ในกลุ่มภาษาอื่นที่ไม่ใช่สลาวิกเป็นส่วนใหญ่ ซึ่งออกเสียงเป็น  หรือ  ในอักษรซีริลลิกโบราณ Ж เป็นอักษรตัวที่ 7 มีชื่อเดิมคือ živěte แต่ไม่มีค่าของเลขซีริลลิก
ปัจจุบันยังไม่ทราบว่าอักษรนี้มีพัฒนาการมาอย่างไร เนื่องจากไม่มีอักษรกรีก หรืออักษรละติน หรืออักษรในภาษาอื่นที่คล้ายกันเลย แม้ว่าจะมีอักษรกลาโกลิต Zhivete ในสมัยก่อนที่ใช้แทนเสียง และมีรูปร่างคล้ายกันก็ตาม (รูปภาพ: ) อย่างไรก็ตาม จุดกำเนิดของ Zhivete นั้นยังคลุมเครือเหมือนอักษรกลาโกลิตอื่นๆ ความเป็นไปได้อย่างหนึ่งคือ อักษร Zhe อาจประกอบด้วยอักษรฮีบรู Shin (ש) สองอันต่อกันโดยที่ส่วนล่างกลับหัว ซึ่งอักษรฮีบรูตัวนี้เป็นต้นกำเนิดของ Sha (Ш, ш) อยู่แล้ว
อักษร Zhe บ่อยครั้งมักจะถูกถ่ายอักษรเป็น zh หรือ zx ซึ่งพบได้ยากกว่า เว้นแต่ภาษาเซอร์เบีย ภาษามาซิโดเนีย และระบบการถ่ายทอดอักษรบางระบบของภาษาบัลแกเรีย จะใช้ ž หรือ z แทน
อักษร Zhe ยังเป็นอักษรตัวแรกสำหรับเยาวชนที่ต้องการศึกษากลุ่มภาษาสลาวิก เนื่องจากอักษรตัวนี้มีลักษณะคล้ายลูกอ๊อดของกบในช่วงเปลี่ยนรูปร่าง อีกทั้งในกลุ่มภาษาเหล่านี้ คำที่มีความหมายว่า กบ หรือ ลูกอ๊อด จะเขียนเป็น жаба (zhaba จาบา) อีกด้วย
เชอร์ลีย์ โจนส์
ชีวิตช่วงแรก
โจนส์เกิดเมื่อวันที่ 31 มีนาคม ค.ศ. 1934 ที่ชาร์เลอรอย รัฐเพนซิลเวเนีย ในครอบครัวเมทอดิสต์ พ่อของเธอชื่อ พอล โจนส์ เป็นเจ้าของบริษัทโจนส์บรูวิง แม่ของเธอ มาร์เจอรี (สกุลเดิม วิลเลียมส์) เป็นแม่บ้าน ปู่ของโจนส์มาจากเวลส์ ชื่อของเธอตั้งตามชื่อนักแสดงเด็ก เชอร์ลีย์ เทมเพิล ส่วนชื่อกลางมาจากชื่อป้าของเธอ
ต่อมาครอบครัวย้ายไปยังเมืองเล็ก ๆ ที่อยู่ใกล้กับสมิธตัน รัฐเพนซิลเวเนีย โจนส์เริ่มร้องเพลงตั้งแต่อายุหกขวบกับคณะนักร้องประสานเสียงในโบสถ์เมทอดิสต์และเคยเรียนร้องเพลงกับราล์ฟ เลแวนโด ครั้นเมื่อเข้าเรียนที่โรงเรียนเซาท์ฮันติงดันไฮสกูล ในรัฟส์เดล รัฐเพนซิลเวเนีย เธอยังได้แสดงละครของโรงเรียนด้วย
โจนส์ชนะการประกวดมิสพิตต์สเบิร์กในปี 1952
ชินซูเกะ นากามูระ
ชินซูเกะ นากามูระ (Shinsuke Nakamura (中邑 真輔))  เป็นนักมวยปล้ำอาชีพและอดีตนักต่อสู้แบบผสมชาวญี่ปุ่น เขามีชื่อเสียงโด่งดังจากการปล้ำในสมาคมนิวเจแปนโปรเรสต์ลิง (NJPW) ปัจจุบันเซ็นสัญญาปล้ำกับWWE
มวยปล้ำอาชีพ
เขาได้สร้างผลงานเอาไว้มากมายใน NJPW ด้วยการคว้าแชมป์ IWGP Heavyweight 3 สมัย และยังเป็นแชมป์ที่อายุน้อยที่สุดในประวัติศาสตร์โดยเขาได้แชมป์ครั้งแรกเมื่ออายุ 23 ปี 9 เดือน, แชมป์ IWGP Intercontinental 5 สมัย    , แชมป์แท็กทีม IWGP 1 สมัย และผู้ชนะทัวร์นาเมนต์ 2011 G1 Climax , 2006 G1 Tag League, และ 2014 New Japan Cup ในปี 2015 ได้เข้าสู่หอเกียรติยศ Wrestling Observer Newsletter
ในปี 2016 เขาได้รับการเซ็นสัญญาปล้ำให้แก่ WWE  เข้าสู่ค่ายพัฒนาทักษะNXT   ขึ้นปล้ำแมตช์แรกในNXT TakeOver: Dallasชนะแซมี เซย์นไปได้ ซึ่งยังเป็นแมตช์สุดท้ายของเซย์นในNXTด้วย และยังได้แชมป์ NXTถึง2สมัย ในปี 2017 ได้เปิดตัวขึ้นค่ายหลักในสแมคดาวน์ ปีต่อมาได้เป็นผู้ชนะรอยัลรัมเบิล (2018)ทำให้ได้สิทธิ์ชิงแชมป์โลกในเรสเซิลเมเนีย ครั้งที่ 34  และประกาศว่าจะชิงแชมป์ WWEซึ่งเอเจ สไตส์ครองอยู่ แต่ก็ไม่ได้แชมป์ หลังแมตช์ได้ทำร้ายเอเจด้วยการล้วงไข่และกลายเป็นฝ่ายอธรรม จากนั้นก็ได้ชิงแชมป์กับเอเจถึง 3 ครั้งแต่ก็ไม่สำเร็จสักครั้งเดียว
ต่อมาได้หันมาเล่นเส้นรองอย่างแชมป์ยูเอสและสามารถคว้าได้เป็นเส้นแรกในค่ายหลัก ก่อนที่ปีต่อมาก็ได้แชมป์อินเตอร์คอนติเนนทัล ทำให้เป็นคนที่สองต่อจากคริส เจริโคที่ได้แชมป์อินเตอร์ทั้ง 2 สมาคมอย่าง WWE และ NJPW ต่อมาได้มีล่ามภาษาอังกฤษหรือผู้จัดการส่วนตัวอย่างแซมี เซย์นและมีซีซาโรเป็นคู่แท็กทีม ปี 2020 ได้คว้าแชมป์สแมคดาวน์แท็กทีม WWEร่วมกับซีซาโร ปี 2021 ได้คว้าตำแหน่งคิงหรือราชาจากการเอาชนะแบรอน คอร์บินทำให้ได้รับสถาปนาเป็น คิง นากามูระ  และยังได้คว้าแชมป์อินเตอร์เป็นสมัยที่ 2
มวยต่อสู้แบบผสม
นอกจากมวยปล้ำอาชีพแล้ว เขายังเป็นนักกีฬา Mixed Martial Arts (MMA) อีกด้วย ซึ่งสถิติของสังเวียนนี้คือ แข่ง 5 ครั้ง / ชนะ 3 (เป็น Submission ทั้งสิ้น) / แพ้ 1 (แบบ Submission เช่นกัน / No Contest 1 โดยในแมตซ์แรกของเขา เขาได้เจอกับ Daniel Garcie นักสู้จากบราซิล ในวันที่ 31 ธันวาคม 2002 ในศึก Inoki Bom-Ba-Ye 2002 ณ ไซตามะ ประเทศ ญี่ปุ่น เขาก็ต้องยอมแพ้ไปในยกสองด้วยท่า Armlock / แต่นั้นไม่สามารถหยุดเขาได้ เพราะในวันที่ 2 พฤษภาคม 2003 ในศึก NJPW Ultimate Crush ณ โตเกียว ประเทศญี่ปุ่น เขาก็สามารถเอาชนะ Jan "The Gaint" Nortje ไปได้ในยกสองด้วยท่า Guillotine Choke / แล้วต่อมาในวันที่ 13 กันยายน 2003 ในศึก Jungle Fight ครั้งที่ 1 ณ Manaus ประเทศบราซิล เขาก็คว้าชัยชนะจาก Shane Either ในยกที่หนึ่งด้วย Keylock ด้วยเวลาเพียง 4 นาทีกับอีก 29 วินาที / แล้วในเวลาต่อมาวันที่ 31 ธันวาคม 2003 ในศึก K-1 PREMIUM 2003: Dynamite!! ณ นาโงยะ ประเทศญี่ปุ่น เขาได้เจอกับ Alexey Ignashov และสู้กันอย่างสนุก แต่แมตซ์ต้องจบลงอย่างไม่มีผลการตัดสืน / ต่อมาเขาได้เจอกับ "The Red Scorpion" Alexey Ignashov อีกครั้ง ในวันที่ 22 พฤษภาคม 2004 ในศึก K-1 MMA ROMANEX ที่ ไซตามะ ประเทศญี่ปุ่น เขาก็เอาชนะไปได้ด้วยการทำให้อีกฝ่ายยอมแพ้ด้วยท่า Forearm Choke ในยกสอง
เชนลองกันดั้ม
XXXG-01S เฉินหลงกันดั้ม หรือ เฉียนหลงกันดั้ม (Shenlong Gundam) เป็นโมบิลสูทที่มีบทบาทสำคัญในการ์ตูนญี่ปุ่น อนิเมะ บันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
เฉินหลงกันดั้มมเป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง เชนลองกันดั้มได้รับการพัฒนาโดยอาจารย์ O
เฉินหลงกันดั้มเป็นโมบิลสูทที่เน้นการต่อสู้ในระยะประชิดตัว แขนขวาของเชนลองกันดั้มมีกลไกให้สามารถยืดออกไปโจมตีศัตรูในระยะไกลได้ แขนข้างนี้ยังติดตั้งดราก้อนแฟงก์ซึ่งคล้ายหัวมังกรสำหรับสวมที่หมัดและมีปืนไฟติดอยู่ด้วย ซึ่งลักษณะนี้จะคล้ายกับดราก้อนกันดั้มในภาคจีกันดั้ม นอกจากดราก้อนแฟงก์แล้วเชนลองกันดั้มจะใช้ง้าวบีมเป็นอาวุธหลัก โล่ของเชนลองกันดั้มสามารถใช้เป็นอาวุธขว้างได้ด้วย นักบินของเชนลองกันดั้มก็คือ จาง อู๋เฟย รหัสที่ OZ ใช้เรียกเชนลองกันดั้มก็คือกันดั้ม 05
เนื้อเรื่องของภาคกันดั้มวิง เอนด์เลสวอลซ์ได้เปิดเผยว่าเดิมทีนั้นกลุ่มตระกูลบาร์ตันได้เตรียมใช้กันดั้มทั้งห้าในปฏิบัติการเมเทโอโดยใช้กันดั้มในการกวาดล้างกำลังของศัตรูที่ยังเหลืออยู่หลังจากทิ้งโคโลนีลงไปบนโลก แต่นักวิทยาศาสตร์ทั้งห้าไม่เห็นด้วยกับแผนการนี้จึงส่งกันดั้มไปยังโลกเพื่อต่อสู้กับ OZ ด้วยสงครามกองโจร ในมังงะ เอพิโซด ซีโร่ ซึ่งเป็นเนื้อเรื่องก่อนหน้าภาคอนิเมะนั้น หลง เหมยหลันหรือนาทาคุ (ในภาษาจีนคือ เทพนาจา) ซึ่งเป็นภรรยาของอู๋เฟยได้รับเลือกเป็นนักบินของเฉินหลงกันดั้ม แต่ได้เสียชีวิตขณะใช้โมบิลสูททอลกีสต่อสู้กับกองกำลังของ OZ เพื่อปกป้องเชนลองกันดั้มที่ยังไม่สมบูรณ์ อู๋เฟยจึงเรียกเชนลองกันดั้มว่านาทาคุเพื่อเป็นที่ระลึกถึงเหมยหลันเสมอ
หลังจากที่ภาคเอนด์เลสวอลซ์ออกฉาย ฮาจิเมะ คาโทกิก็ได้ออกแบบเชนลองกันดั้มใหม่อีกครั้งและเรียกว่ารุ่นแรกเริ่ม (early type)ให้มีรูปร่างที่ใกล้เคียงกับอัลทรอนกันดั้มในภาคเอนด์เลสวอลซ์มากกว่าเดิม โดยเปลี่ยนโครงสร้างให้เพรียวกว่าเดิมและใช้กลไกของดราก้อนแฟงก์แบบเดียวกับอัลทรอนกันดั้มในภาคเอนด์เลสวอลซ์ รวมถึงเปลี่ยนง้าวบีมเป็นสามง่ามบีม
อัลทรอนกันดั้ม
XXXG-01S2 อัลทรอนกันดั้ม (Altron Gundam) เป็นโมบิลสูทซึ่งเป็นรุ่นปรับปรุงของเชนลองกันดั้มในช่วงหลังของบันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
อัลทรอนกันดั้มเป็นเชนลองกันดั้มที่ได้รับการปรับปรุงอย่างลับ ๆ โดยนักวิทยาศาสตร์ทั้งห้าซึ่งถูก OZควบคุมตัวไว้ โดยติดตั้งดราก้อนแฟงก์ไว้ที่แขนทั้งสองข้างและเปลี่ยนง้าวบีมเป็นสามง่ามบีมสองปลายเพื่อเพิ่มพลังในการต่อสู้ขึ้นอีก และยังเพิ่มบีมแคนน่อนสองลำกล้องที่ดัดแปลงมาจากบีมแคนน่อนของโมบิลสูท OZ-13MSX1 ไวย์เอตซึ่งติดกับแขนกลที่อยู่ด้านหลังของอัลทรอนกันดั้ม ทำให้สามารถต่อสู้กับศัตรูในระยะไกลได้ดีกว่าเดิม
อู๋เฟยได้รับอัลทรอนกันดั้มหลังจากที่กองกำลังของเลดี้ อันโจมตีฐานบนดวงจันทร์ของทูบารอฟทำให้สามารถหนีจากการกักขังมาได้และเป็นโมบิลสูทประจำตัวของอู๋เฟยจนจบเรื่อง
ฉบับเอนด์เลสวอลซ์
อัลทรอนกันดั้มได้รับการออกแบบใหม่อีกครั้งใน OVA กันดั้มวิง เอนด์เลสวอลซ์โดยฮาจิเมะ คาโทกิ ในมังงะภาคเสริมจะใช้อัลทรอนกันดั้มที่ออกแบบใหม่นี้แทนแบบของภาคโทรทัศน์ ในวิดีโอเกมและโมเดลคิทมักเรียกอัลทรอนกันดั้มที่ออกแบบใหม่นี้ว่าอัลทรอนกันดั้มคัสตอมหรือกันดั้มนาทาคุเพื่อไม่ให้สับสนกับแบบของภาคโทรทัศน์
อัลทรอนกันดั้มที่ออกแบบใหม่นี้เปลี่ยนดราก้อนแฟงก์ให้มีขนาดใหญ่ขึ้นและเปลี่ยนรูปแบบของกลไกให้ยืดได้ยาวขึ้น แต่ไม่มีปืนไฟติดไว้ บีมแคนน่อนสองลำกล้องและโล่ถูกตัดออกไป รูปร่างของอัลทรอนกันดั้มยังได้รับการเปลี่ยนแปลงให้เพรียวและดูคล่องตัวกว่าเดิมและมีโทนสีเป็นสีเขียว
เทียนหลงกันดั้ม
ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) เทียนหลงกันดั้มเป็นโมบิลสูทรุ่นต้นแบบที่พวก OZ ที่รอดจากสงครามแอบพัฒนาขึ้นโดยใช้ข้อมูลของอัลทรอนกันดั้ม เทียนหลงกันดั้มไม่มีสามง่ามบีม แต่ติดแผงสะท้อนบีมและเซลสุริยะไว้ทั่วตัวเพื่อให้สามารถต่อสู้ได้เป็นเวลานาน ทั้งยังมีซีโร่ซิสเต็มติดตั้งไว้เพื่อให้สามารถควบคุมโมบิลดอลได้ กรุง พรละมัย เพื่อนของทิเอลได้ขโมยเทียนหลงกันดั้มไปเพื่อช่วยทิเอลตามหาพี่ แต่กรุงได้ทรยศทิเอลที่สุสานนักรบเพื่อเอาเทียนหลงกันดั้มไปเข้าร่วมกับกองกำลังมารีเมียร์ แต่สุดท้ายก็ถูกสังหารเมื่อระบบซีโร่ซิสเต็ม 2.5 ของวิงกันดั้มเซราฟิมทำงานเพื่อป้องกันตัวเอง
ดูเพิ่ม
Liste des armures mobiles de Gundam Wing
เอฟเอคอมมิวนิตีชีลด์ 2016
เอฟเอคอมมิวนิตีชีลด์ 2016 (หรือ เอฟเอคอมมิวนิตีชิลด์ 2016 ซัพพอเต็ดบาย แมคโดนัลด์ ตามชื่อผู้สนับสนุน) เป็นการแข่งขันฟุตบอล เอฟเอคอมมิวนิตีชีลด์ ครั้งที่ 94 ซึ่งเป็นการแข่งขันฟุตบอลประจำปีระหว่างทีมผู้ชนะ พรีเมียร์ลีก ฤดูกาล 2015–16 เลสเตอร์ซิตี แข่งขันกับทีมขนะเลิศ เอฟเอคัพ ฤดูกาล 2015–16 แมนเชสเตอร์ยูไนเต็ด โดยการแข่งขันถูกจัดขึ้นในวันที่ 7 สิงหาคม ค.ศ. 2016 ณ สนามกีฬาเวมบลีย์ ในกรุงลอนดอน
ภูมิหลัง
เลสเตอร์ซิตี ได้เข้าร่วมการแข่งขันหลังจากชนะเลิศ พรีเมียร์ลีกในวันที่ 3 พฤษภาคม จากการที่ทอตนัมฮอตสเปอร์ แข่งขันเสมอ 2–2 กับเชลซี ทำให้เลสเตอร์คว้าแชมป์พรีเมียร์ลีกเป็นครั้งแรกในประวัติศาสตร์สโมสรและได้เข้าร่วมฟุตบอลรายการนี้เป็นครั้งที่ 2 โดยครั้งแรกเกิดขึ้นในปี ค.ศ. 1971 ซึ่งเลสเตอร์ชนะลิเวอร์พูล ด้วยผลคะแนน 1–0 ณ ฟิลเบอร์สตรีท โดยได้เข้าแข่งขันในฐานะแชมป์ดิวิชัน 2 (ปัจจุบันนี้คือ ลีกแชมเปียนชิป) ทั้งนี้แชมป์ในฤดูกาลก่อนหน้านั้นทั้งดิวิชัน 1 และเอฟเอคัพ คือ อาร์เซนอล ไม่สามารถลงแข่งได้ เนื่องจากติดการแข่งขันอุ่นเครื่องก่อนเปิดฤดูกาล
ขณะที่แมนเชสเตอร์ยูไนเต็ด เข้าร่วมในฐานะผู้ชนะเลิศเอฟเอคัพ หลังจากสามารถเอาชนะคริสตัลพาเลซ ในรอบชิงชนะเลิศได้ด้วยคะแนน 2–1 ในวันที่ 21 พฤษภาคม ค.ศ. 2016 ทำให้แมนฯยูไนเต็ดคว้าแชมป์เอฟเอคัพ เป็นสมัยที่ 12 ทำให้ได้แข่งขันรายการเป็นครั้งที่ 30 และเคยได้แชมป์มาแล้ว 20 ครั้ง โดยครั้งล่าสุดที่ได้แชมป์คือในปี ค.ศ. 2013 ซึ่งคือการเอาชนะวีแกนแอธเลติก 2–0 ภายใต้การจัดการและฝึกสอนของเดวิด มอยส์